**УКАЗАНИЯ ЗА ПОПЪЛВАНЕ НА ЗАЯВЛЕНИЕ ЗА**

**ИЗДАВАНЕ НА ЕВРОПЕЙСКА ЗДРАВНООСИГУРИТЕЛНА КАРТА НА ЗДРАВНООСИГУРЕНО ЛИЦЕ**

Заявлението се подава лично от здравноосигуреното лице, от родител/настойник на лица до 18 години или от упълномощено от него лице, като в края на заявлението трябва да бъде попълнено пълномощно съответно за подаването на заявление и получаването на Европейска здравноосигурителна карта (ЕЗОК).

ВАЖНО – Обърнете внимание, че последователността на личните данни, които трябва да попълните е ФАМИЛИЯ, ИМЕ, ПРЕЗИМЕ по документ за самоличност.

Моля, прочетете внимателно!

1. Заявлението се попълва лично от заявителя, написано на компютър, пишеща машина или много четливо на ръка с печатни букви. В полетата, обозначени с □ се посочва вярното със знак „X”.
2. Имената се изписват без съкращения на кирилица и латиница, така както са изписани в личната карта или задграничния паспорт.
3. В графата ЕГН/ЛНЧ се посочва единният граждански номер/личен номер на чужденец на лицето, което желае да получи ЕЗОК.
4. Постоянният адрес е този, който е записан в личната карта. За постоянен адрес на малолетни (до 14 г.) и непълнолетни (до 18 г.) лица без лична карта, се посочва постоянният адрес на родителите или на един от тях, когато техните адреси са различни.
5. Заявлението се подава лично или от упълномощено лице срещу представен документ за самоличност. За сверяване на данните може да се остави негово копие. За малолетните и непълнолетните лица и за поставените под пълно или ограничено запрещение лица заявлението се подава от техните родители/настойници и се прилагат копия на документите, удостоверяващи това им качество – удостоверение за раждане, акт за брак, съдебно решение и др.

**Защита на личните данни: НЗОК събира, обработва и съхранява Вашите лични данни прозрачно, законосъобразно и добросъвестно. Правните основания, които ползваме за обработване на Вашите лични данни, са чл. 6, пар.1, б. “в“ и б. „д“ и чл.9, пар. 2, б. „з“ от Регламент (ЕС) 2016/679 във връзка с чл.80б, ал.1 от Закона за здравното осигуряване.**

**Моля, запознайте се с пълния текст на нашето Уведомление за поверително третиране на личните данни и научете повече за Вашите права, като субекти на данни на адрес:** [**https://www.nhif.bg/page/1869**](https://www.nhif.bg/page/1869)

**УКАЗАНИЯ КЪМ ПОЛЕТАТА ЗА ПОПЪЛВАНЕ**

**В поле № 3** се попълват данните по лична карта на лицето, на което ще бъде издадена ЕЗОК. Постоянен адрес е този, който е записан в личната карта.

ЕГН/ЛНЧ на лицето се попълва в съответното поле ЕГН/ЛНЧ.

**В поле № 4** се попълват четливо на кирилица и латиница данните по лична карта на лицето така, както са изписани в последователност фамилия, име и презиме.

**В поле № 7** се попълва настоящ адрес, когато той е различен от постоянния, съгласно „Удостоверение за настоящ адрес” издадено от общината.

**В поле № 9** лицето декларира здравноосигурителния статус и верността на подадените лични данни.

**ИЗДАВАНЕ НА ЕЗОК НА ЛИЦА, КОИТО НЕ МОГАТ ДА СЕ ЯВЯТ ЛИЧНО**

Заявлението се подава и издадената ЕЗОК се получава от упълномощено лице.

Необходими документи:

1. Лична карта на упълномощеното лице.

2. Копие на лична карта на лицето, на което ще се издава ЕЗОК със заверка „Вярно с оригинала” и подпис.

В края на заявлението трябва да бъде попълнено „Пълномощно” с данните на двете лица.

**ИЗДАВАНЕ НА ЕЗОК НА ДЕЦА ДО 14 ГОДИНИ**

Заявлението се попълва и подава от родител или настойник на детето.

Необходими документи:

1. Лична карта на родителя/настойника.

2. Акт за раждане на детето или документ удостоверяващ права на настойник/родител. - оригинал и копие.

3. Задграничен паспорт – оригинал и копие (ако има такъв).

Начин на попълване на заявлението.

**В поле № 3** се попълват данните по лична карта на лицето, което подава заявлението за ЕЗОК. Постоянен адрес е този, който е записан в личната карта, като в края на полето отбелязва в какво качество подава Заявлението – родител, настойник и др.

Попълва се ЕГН/ЛНЧ на лицето, на което ще се издава ЕЗОК, независимо от възрастта.

**В поле № 4** се попълват четливо на кирилица и латиница данните на лицето. Данните на латиница трябва да съвпадат с тези в международния паспорт, ако има такъв.

**В поле № 7** се попълва настоящ адрес, на лицето на което се издава картата, когато той е различен от постоянния.

**В поле № 9** заявителят (родител, настойник и др.) декларира здравноосигурителния статус и верността на подадените лични данни.

**ИЗДАВАНЕ НА ЕЗОК НА НЕПЪЛНОЛЕТНИ ЛИЦА МЕЖДУ 14 и 18 г.**

Заявлението се попълва и подава от родител или настойник на детето.

Необходими документи:

1. Лична карта на родителя/настойника.

2. Акт за раждане на детето или документ удостоверяващ права на настойник/родител. - оригинал и копие.

3. Лична карта на лицето – оригинал и копие и копие със заверка „Вярно с оригинала” и подпис (ако има издадена такава).

Начин на попълване на заявлението.

**В поле № 3** се попълват данните по лична карта на лицето, което подава заявлението за ЕЗОК. Постоянен адрес е този, който е записан в личната карта, като в края на полето отбелязва в какво качество подава Заявлението – родител, настойник и др.

Попълва се ЕГН/ЛНЧ на лицето, на което ще се издава ЕЗОК, независимо от възрастта.

**В поле № 4** се попълват четливо на кирилица и латиница данните по лична карта на лицето, така както са изписани. Данните трябва да съвпадат с тези в личната карта на лицето навършило 14 години.

**В поле № 7** се попълва настоящ адрес, когато той е различен от постоянния.

**В поле № 9** заявителят (родител, настойник и др.) декларира здравноосигурителния статус и верността на подадените лични данни.

**ОБЩА ИНФОРМАЦИЯ**

СРОК НА ИЗДАВАНЕ – 15 КАЛЕНДАРНИ ДНИ

СРОК НА ВАЛИДНОСТ НА ЕЗОК – 1 година, с изключение на:

- за пенсионери – 10 години;

- за лицата с ТЕЛК – до изтичане на валидността на ТЕЛК решението;

- за лица до 18 години – 5 години или до навършване на 18 години, но не по-малко от 1 година.

ПОДНОВЯВАНЕ НА ЕЗОК - може да се извърши 1 месец преди изтичане на срока на валидност на картата.

ПРИ КРАЖБА/ИЗГУБВАНЕ/УНИЩОЖАВАНЕ - лицето подава уведомление по образец в районната здравноосигурителна каса (РЗОК).

ЗАЯВЛЕНИЯ – приема се само типова бланка.

***Когато лицето няма документ за самоличност (лична карта) поради изтекъл срок или изгубване, то няма право да подаде ново заявление за издаване на ЕЗОК до излизането на новия документ за самоличност.***